Mannen som skjøt Liberty Valance

Mannen som skjøt Liberty Valance (The Man Who Shot Liberty Valance) er en amerikansk westernfilm-klassiker  fra 1962 med John Wayne, James Stewart og Lee Marvin i de største rollene. Regissør var John Ford.

Handlingsreferat 
Senator Ranse Stoddard og hans kone Hallie ankommer Shinbone, en grense-by, for å delta under begravelsen til Tom Doniphon. Redaktør Maxwell fra en lokal avis spør Stoddard, hvorfor en amerikansk senator er villig til å reise den lange reisen fra Washington DC for å delta på begravelsen til en lokal ranch-eier. Stoddards historie hopper deretter 25 år tilbake i tid. Da han kom til territoriet som en ung advokat, blir Ranse banket opp og ranet av Liberty Valance og hans gjeng. Tom Doniphon finner Ranse og tar ham med til Shinbone. Ranses skader blir behandlet av Toms kjæreste, Hallie, som forklarer ham at Valance terroriserer alle innbyggerne i området. Byens marskalk Appleyard virker maktesløs for å stoppe kjeltringene. Tom er den eneste mannen som våger å stå opp mot Valance, og mener at vold er alt Valance forstår.

Ranse er fast bestemt på at lovverk og rettferdighet kan seire over Valance. Hallie, tiltrukket av Ranse og bekymret for deres sikkerhet. Shinbones menn møtes for å velge to delegater til en statskonvensjon i den territoriale hovedstaden. Ranse og Dutton Peabody, daværende avis-redaktør blir valgt, til tross for Valance og gjengens forsøk på å mobbe innbyggerne til å nominere ham. Valance utfordrer Ranse til en duell som skal holdes senere den kvelden. Tom tilbyr å hjelpe Ranse med å forlate byen, men Ranse avviser hardnakket. Valance og gjengen hans vandaliserer Peabodys kontor og slår ham nesten i hjel, etter at Peabody kjørte en historie om Valance og hans tidligere drap på noen bønder.

I en salong får Valance vite at Ranse venter på ham utenfor. Valance skyter ham i armen, og ønsker å drepe ham. Men Ranse dreper Valance først. Ranse kommer deretter tilbake til Hallie for å behandle skaden i armen. Tom ser hvor mye de to bryr seg om hverandre, og han trekker seg tilbake til gården sin i raseri hvor han ender med å brenne ned huset sitt. Ved konvensjonen bestemmer Ranse seg for å trekke tilbake navnet sitt for territoriell delegat, og konkluderer med at han ikke er verdig til denne jobben etter å ha drept Valance. Tom forteller at det var han, Tom, som skjøt det dødelige skuddet som drepte Valance - ikke Ranse. Tom angrer på at han reddet Ranses liv, fordi han mistet Hallie til ham. Men Tom oppfordrer likevel Ranse til å akseptere nominasjonen, og gjøre Hallie stolt.

Skuespillere 
 John Wayne som Tom Doniphon
 James Stewart som Ransom "Ranse" Stoddard
 Vera Miles som Hallie Stoddard
 Lee Marvin som Liberty Valance
 Edmond O'Brien som Dutton Peabody
 Andy Devine som marskalk Link Appleyard
 Ken Murray som Doc Willoughby
 John Carradine som major Cassius Starbuckle
 Jeanette Nolan som Nora Ericson
 John Qualen som Peter Ericson
 Willis Bouchey som konduktør Jason Tully.
 Carleton Young som Maxwell Scott
 Woody Strode som Pompey
 Denver Pyle som Amos Carruthers
 Strother Martin som Floyd
 Lee Van Cleef som Reese
 Robert F. Simon som Handy Strong
 O. Z. Whitehead som Herbert Carruthers
 Paul Birch som ordfører Winder
 Joseph Hoover som Charlie Hasbrouck. Reporter for "The Star"

Referanser

Eksterne lenker 

Westernfilmer fra USA
Filmer fra 1962